laion/Wikipedia-Exotic huggingface dataset:
Tallinna Laul

Tallinna Laul oli 2009 Tallinnas toimunud lauluvõistlus. Võistluse eesmärk oli tunnustada Tallinna linna eripära esiletoovaid laule, nende esitajaid ja nende laulude autoreid. Võistluse võitis Tõnu ja Piret Laikre laul "Tallinn", mille esitasid Marvi Vallaste ja Raimondo Laikre. Eesti Laul https://web.archive.org/web/20190507063847/https://www.tallinn.ee/est/uudised?id=25046 (vaadatud 06.05.2019) https://web.archive.org/web/20190507064249/https://www.tallinn.ee/est/laul-2009 (vaadatud 06.05.2019)
Saksimaa kuningas

Saksimaa kuningas oli Saksi kuningriigi valitsejate tiitel aastatel 1806–1918. Kõik kuningad kuulusid Wettini dünastia Alberti liini, mis oli Saksimaad valitsenud alates 1422. aastast. Kuningatiitli võttis endale Saksi hertsog ja kuurvürst Friedrich August III, kellest sai kuningas Friedrich August I. Viimane kuningas Friedrich August III pidi 13. novembril 1918, kui Saksa keisririik kokku varises, troonist loobuma. 1806–1827 Friedrich August I (1750–1827), oli Saksi hertsog ja kuurvürst 1763–1806 1827–1836 Anton I (1755–1836) 1836–1854 Friedrich August II (1797–1854) 1854–1873 Johann (1801–1873) 1873–1902 Albert (1828–1902) 1902–1904 Georg (1832–1904) 1904–1918 Friedrich August III (1865–1932)
Tartu Sport

Tartu Sport on Tartus spordiga seotuga tegelev sihtasutus. Sihtasutuse eesmärkide seas on põhikirja järgi: "laste- ja noortespordi, tervisespordi ja saavutusspordi arendamiseks vajalike tingimuste loomine"; "spordi- ja kultuuriürituste korraldamine"; "spordiklubidele õppe- ja treeningtööks tingimuste loomine". Sihtasutuse asutas 28. aprillil 2006 Tartu linn. Sihtasutus haldab järgmisi spordiehitisi: A. Le Coq Sport spordimaja Turu tänava spordihoone Tamme staadion Visa spordihall Tamme hostel Annelinna kunstmuruväljak Veski spordi- ja puhkekeskus. https://web.archive.org/web/20190507070213/http://tartusport.ee/kontaktid-sihtasutusest/ (vaadatud 06.05.2019) Koduleht
Lai-villimardikas

Lai-villimardikas (Meloe brevicollis) on liik mardikalisi perekonnast villimardikas. Ta on suur mustjassinine lühikeste kattetiibadega putukas. Eestis üsna haruldane. Martin, Mati 2010. Villimardikad ehk „maiussid”, põneva eluviisiga putukad. Eesti Loodus 5. Lai-villimardikas andmebaasis eElurikkus
Pööni

Pööni on küla Setumaal Seeritsä nulgas. Praeguse haldusjaotuse järgi kuulub küla Venemaa Pihkva oblasti Petseri rajooni. Küla venepärane nimi on Луковка Lukovka. 2018. aastal ei olnud külas ühtki elanikku. Pööni külast on pärit ülemsootska Piret Torm-Kriis.[viide?] Численность населения населённых пунктов Псковской области по данным Всероссийской переписи населения 2010 года.
Avo Joala

Avo Joala (28. juuni 1942 Tallinn – 1. mai 2019) oli eesti džässmuusik, saksofonist ja flötist. Ta õppis aastatel 1964–1968 Tallinna Muusikakoolis klarnetit (õpetajad Ilmar Tõnisson ja Olev Pikknurm). Ta on mänginud restoranides (Gloria, Pirita, Kevad) ja varieteedes (Tallinn, Viru), Eesti NSV Riikliku Filharmoonia estraadiorkestris, orkestris Levimo ning Horre Zeigeri Big Bandis. Ta töötas aastast 1975 Eesti Raadio ja Eesti Televisiooni estraadiorkestris, pärast selle laialisaatmist (1997) mängis Eesti Politseiorkestris. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 173.
Uusklassitsism (muusika)

Uusklassitsism ehk neoklassitsism on esteetiline suundumus, mis läbib 1920. aastate Euroopa muusikat. Vastandus teadlikult hilisromantismi dramatismile ja impressionistlikule kõlavärvikultusele. Uusklassitsismi põhijooneks võrreldes eelnimetatud stiilide muusikaga on harmoonia ja orkestratsiooni üldine lihtsustumine, temaatiline lakoonilisus ja rütmiline motoorsus. Eestis on uusklassitsistliku muusikastiili olulisemaid esindajaid Jaan Rääts, Eino Tamberg ja Eduard Tubin. Béla Bartók Arthur Honegger Darius Milhaud Francis Poulenc Sergei Prokofjev Jaan Rääts Erik Satie Igor Stravinski Eino Tamberg Eduard Tubin
Klipikultuur

Klipikultuur (inglise keeles clip culture) on üks infoühiskonna ja interneti levikuga kujuneva kultuuri määratlus. Klipikultuurile on iseloomulik kujundite mosaiiksus, fragmentaarsus, eredus ning kiire vaheldumine; sellega kaasneb vähene loogika, informatsiooni katkendlikkus ning mudelite ebamäärasus. Sellist seletust on kasutanud Marshall McLuhan raamatus "The Gutenberg Galaxy: The Making of Typographic Man" (1962) ja Alvin Toffler raamatus "Kolmas laine"(1980). Klipikultuuriga seostub klipimõtlemine, seda peetakse sageli globaalse infoühiskonna üldise kriisiseisundi iseloomustajaks. Filosoofias omistatakse klipimõtlemisele ka konstruktiivset kreatiivset sisu vt Fjodor Girenok (sünd. 1948). Alvin Toffler. "The Third wave". "Гиренок Федор Иванович". Интеллектуальная Система Тематического Исследования НАукометрических данных.
Friedrich August I

Friedrich August I (23. detsember 1750 Dresdenis – 31. mai 1827 Dresdenis) oli viimane Saksimaa hertsog ja kuurvürst ning esimene Saksimaa kuningas. Ta kuulus Wettini dünastia Alberti liini. 1763–1806 oli ta Friedrich August III nime all Saksimaa hertsog ja Saksi kuurvürst. Kuni 1768. aastani valitses tema eest regendina ta onu prints Franz-Xavier. Friedrich August oli suhteliselt vabameelne ja valgustatud valitseja; kohtureformide läbiviijana sai ta hüüdnime "Õiglane". 1789. aastal pärast Prantsuse revolutsiooni sõdis Saksimaa Friedrich Augusti juhtimisel siiski esialgu revolutsionääride vastu (alates 1796. aastast), kuid pärast Napoleon I võitu Preisimaa üle Jena ja Auerstadti lahingus liitus Friedrich August Napoleon Iga. Temast sai Prantsuse keisri Napoleon I üks ustavamaid liitlasi, tänu millele sai temast 1806. aastal lisaks Saksi kuningale ka Varssavi hertsog Fryderyk August I nime all (seda ka tänu sellele, et varem olid kaks Saksi kuurvürsti olnud Poola kuningad). Friedrich August jäi Napoleoni liitlaseks kuni 1813. aastani, mil tolle vastased Saksimaa vallutasid. Kuningas langes preislaste kätte sõjavangi. Maal hakkas kehtima Vene okupatsioon ning tundus, et riik annekteeritakse Preisimaa poolt. Viini kongressil suutis Friedrich August tänu Austria keisri Franz I ja teiste valitsejate toetusele oma riigi, ehkki tunduvalt vähendatud kujul, siiski säilitada. Pärast Friedrich Augusti surma sai troonile tema vend Anton. Friedrich August abiellus 1769. aastal Pfalz-Zweibrückeni printsessi Amaliega. Abielust sündis vaid üks tütar.
Friemersheim

Friemersheim on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Friemersheim on saanud alguse 19. sajandi algupoolel rajatud saksa misjonijaamast. Kirik ja kool ehitati Friemersheimi 1869. aastal. Lõuna-Aafrika Vabariigi 2011. aasta rahvaloenduse andmetel oli Friemersheimi elanikest värvilisi 94,33%, valgeid 2,43%, mustanahalisi aafriklasi 0,65%, India või Aasia päritolu inimesi 0,40% ja teisi 2,19%. Afrikaani keelt pidas emakeeleks 97,73% inimesi, inglise keelt 0,73%, venda keelt 0,49% ja koosa keelt 0,40%. History in Friemersheim Congregation New Apostolic Church South Africa https://census2011.adrianfrith.com/place/176004
Plancki pikkus

Plancki pikkus (inglise keeles Planck length; tähis ℓ P   {\displaystyle \ell _{P}\ } ) on füüsikas pikkusühik, mis kujutab endast vahemaad, mille läbib valgus Plancki ajaühikus. See võrdub SI-süsteemis ligikaudu 1,6 • 10−35 meetriga. Plancki pikkus on Plancki ühiksüsteemis üks viiest alusühikust. Plancki pikkust saab määratleda kolme fundamentaalse füüsikakonstandi alusel. Nendeks konstantindeks on valguse kiirus vaakumis, Plancki konstant (täpsemalt taandatud Plancki konstant) ja gravitatsioonikonstant. Plancki pikkus ℓ P   {\displaystyle \ell _{P}\ } määratletakse valemiga: ℓ P = ℏ G c 3 {\displaystyle \ell _{\mathrm {P} }={\sqrt {\frac {\hbar G}{c^{3}}}}} Ülalpool toodud avaldise lahend näitab selle ühiku ligikaudselt ekvivalentset väärtust meetrites: 1   ℓ P ≈ 1 , 616 229 ( 38 ) × 10 − 35   m {\displaystyle 1\ \ell _{\mathrm {P} }\approx 1,616\;229(38)\times 10^{-35}\ \mathrm {m} } kus c {\displaystyle c} on valguse kiirus vaakumis, G {\displaystyle G} on gravitatsioonikonstant ja ℏ {\displaystyle \hbar } on taandatud Plancki konstant. Sulgudes olevad kaks numbrit on hinnanguline standardviga. Plancki pikkus on umbes 10−20 korda prootoni läbimõõt. Seda saab määratleda, kasutades võrdlusena hüpoteetilise Plancki osakese raadiust. Plancki pikkus (ja sellega seotud Plancki aeg) määravad kindlaks skaalad, mille juures tänapäevased füüsikateooriad lakkavad töötamast: üldrelatiivsusteooriaga ennustatud aegruumi geomeetria ei oma Plancki pikkusest väiksemal pikkusel mingit sisu. Need skaalad hoiavad endas peidus seni veel avastamata teooriat, mis ühendaks üldrelatiivsusteooria ja kvantmehaanika ühtsesse teooriasse, mis suudaks täiel määral kirjeldada füüsikaseadusi. Sel põhjusel algavad Universumi arengu nüüdisaegsed kirjeldused alles sellest seisust, kui Universumi suurus oli 1,6 • 10−35 meetrit.
Clayton Keller

Clayton Keller (sündinud 29. juulil 1998 Chesterfieldis Missouri osariigis) on USA jäähokimängija, kes mängib ründajana NHL-i klubis Arizona Coyotes. 2016. aastal valiti ta NHL-i draft '​is Coyotesi poolt seitsmenda valikuna. Enne Coyotesiga liitumist mängis ta ühe hooaja Bostoni Ülikooli meeskonnas. 2017. aasta märtsis sõlmis ta Coyotesiga kolmeaastase lepingu ning pidas järgmine päev oma esimese mängu NHL-is. 2017. aasta oktoobris nimetati ta NHL-i kuu uustulnukaks, kui lõi esimese Coyotesi uustulnukana pärast Teemu Selännet (1993) ühes kuus üheksa väravat. Samal hooajal sai Keller Coyotesi ajaloo edukaimaks uustulnukaks, kui kogus 65 punkti. 2019. aastal osales ta NHL-i tähtede mängul. 2017. aastal tuli ta USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2017. ja 2019. aasta maailmameistrivõistlustel. Clayton Keller hockeydb.com lehel
Chris Kreider

Christopher James Kreider (sündinud 30. aprillil 1991 Boxfordis Massachusettsi osariigis Ameerika Ühendriikides) on USA jäähokimängija, kes mängib NHL-i klubis New York Rangers vasakul äärel. 2009. aastal valiti ta NHL-i draft '​is Rangersi poolt 19. valikuna. Seejärel mängis ta kolm hooaega Boston College'i meeskonnas. 2012. aasta aprillis sõlmis ta lepingu Rangersiga. NHL-is debüteeris ta sama aasta aprillis Stanley karika väljalangemismängudes. Ta lõi väljalangemismängudes viis väravat, millega sai enim väravaid väljalangemismängudes visanud mängijaks, kes polnud põhihooajal veel NHL-is mänginud. Rangersiga kaotas ta Idakonverentsi finaalis New Jersey Devilsile. Regulaarselt on ta kuulunud Rangersi põhikoosseisu alates hooajast 2013–14. USA jäähokikoondise koosseisus võitis ta 2018. aasta maailmameistrivõistlustelt pronksmedali. Chris Kreider hockeydb.com lehel
Rheenendal

Rheenendal on asula Lõuna-Aafrika Vabariigis Lääne-Kapimaa provintsis Garden Route'i ringkonnas. Lõuna-Aafrika Vabariigi 2011. aasta rahvaloenduse andmetel oli Rheenendali elanikest värvilisi 90,75%, mustanahalisi aafriklasi 8,92%, India või Aasia päritolu inimesi 0,05%, valgeid 0,03% ja teisi 0,23%. Afrikaani keelt pidas emakeeleks 92,10% inimesi, koosa keelt 5,34%, inglise keelt 1,24% ja tsvana keelt 0,36%. https://census2011.adrianfrith.com/place/180003
Jabara kalmed

Jabara kalmed ehk Jabara kalmistu ehk Jabara kivikalmistu (Jäbara kalmed, Jäbara kalmistu) on kalmistu Lüganuse kihelkonnas, tänapäevase haldusjaotuse järgi Jabara külas Lüganuse vallas. 9 kivikalmest koosnev vanema rauaaja kivikirstkalmete ja tarandkalmete rühm asub Jabara lähedal Purtse jõe suudmest 3 km ida pool, mererannast 1,5 km kaugusel. Kalmetest on avastatud Eesti vanimad raudesemed. Kalmed asuvad keset põlde moreenseljakul (Kärrismägi) 300 m pikkuses reas. See on Kirde-Eestis suurim arheoloogiliselt uuritud vanema rauaaja kivikalmete rühm, millest Marta Schmiedehelm kaevas aastatel 1925–1926 ja 1933–1934 läbi neli kalmet. Tarandkalmetest on leitud palju ehteid (ambsõlgi, peakilpsõlgi, sõrmuseid, käevõrusid, helmeid ja muud), samuti üksikuid tööriistu ja relvi. Eestis ainulaadsete leidude hulka kuuluvad baltipärane emailitud hoburaudsõlg, mitu ketassõlge, rauast kamm ja rosetikujulise peaga ehtenõel. Kalme A oli kivikirstkalme, mis asetses põllul, teistest kalmetest veidi kaugemal. Seda kaevati 1925. Kalme oli ümara kujuga. Kalme läbimõõt oli 8–9 m, selle kõrgus oli 0,75 m. Kalmes oli neli paeplaatidest kirstu laibamatustega. Pealmises kihis, mille paksus oli 20–30 cm, oli pesiti põlenud luid. Sellest kalmest pärinevad kõige vanemad seni eestist leitud rauast esemed – jäme käevõru ja paar lühimõõgataolist terariista. Kalme B oli tarandkalme, mille mõõtmed olid 43 × 17–18 m. Seal oli kaheksa tarandit. Nende müürid olid paekivist. Tarandite sees oli kasutatud ka maakive. Paremini olid säilinud vanemad, keskel asetsevad tarandid (IV–VI). Kalme ümber oli paekiviklibust äärevare. Kalme C sisaldas ida pool tarandeid, mis paiknesid üksikult või paariviisi kahes edela–kirdesuunalises reas. Edelanurgast tuli nähtavale lõhutud kivikirstkalme põhi. Nii kirstude kui ka tarandite puhul oli kasutatud paekivi ja raudkive. Tarandite vahedes oli paekiviklibu. Kalme all on panusteta haudu, mis arvatavasti on pronksiaegsed maahauad. See viitab pronksiaegsele asulale. Kalme E oli ümmargune tarandkalme, milles oli üks ruudukujuline paekividest tarand. Kalme läbimõõt oli 9–10 m, kõrgus 0,75 m. Esines nii laibamatust kui ka põletusmatust. Matused pärinesid ajavahemikust 500 e.m.a kuni 500 m.a.j. Jabara kalmistu matused hõlmavad ajavahemikku umbes 500 aastat enne ja 500 aastat pärast ajaarvamise vahetust (kuni 6. sajandini). Paistab, et laibamatus valitses 1.–2. sajandini, 3.–4. sajandil sai valdavaks põletusmatus. 4. sajandi põletusmatustes on tihti isegi pronksehted üles sulanud. 5. sajandil hakkas põletusmatus jälle taanduma. Jäbara kalmistu veebiportaalis eestigiid.ee Jabara kalmed kultuurimälestiste riiklikus registris Jäbara kalmeterühm õppematerjalis "Baltimaade metalliaeg"
Džarõlhatš

Džarõlhatš (ukraina keeles Джарилгач) on Ukrainas Krimmi poolsaare lähistel asuv saar, mis kuulub halduslikult Hersoni oblasti Skadovski rajooni. Saar kitseneb läänepoolses tipus sääreks ja mõnikord vee alt välja ulatuvaks leetseljakuks, mis ühendab sellistel puhkudel saare Lazurne alevi lähistel Hersoni oblasti maismaaosaga. Saare vastas üle Džarõlhatši lahe asub Skadovski linn. 56 km² suurune ja 42 km pikkune Džarõlhatš on Musta mere suurim saar. Karkiniti lahes asuval saarel leidub puhtaid liivarandu ja mineraalveeallikaid. Saare keskosas asub mageda veega allikas ja üle saare leidub kokku enam kui nelisada väikest soolast järve. Džarõlhatši saar ja laht moodustavad osa Džarõlhatši Rahvuslikust Looduspargist. Džarõlhatši ainulaadne loomastik ja taimestik on hästi säilinud. Loomadest elavad saarel näiteks metssead, hirved ja muflonid. Saare arvukad kajakad ja kormoranid jahivad krabisid, meritigusid ning krevette. Džarõlhatš moodustas koos lääne poole jääva Tendra säärega varem maasääre, mida kreeklased kutsusid nimega "Achilleuse jooksurada". Legendi järgi tekkis Tendra säär siis, kui Vana-Kreeka jumalanna Artemise preestrinna Iphigeneia Trooja sõja kangelase Achilleuse eest põgenes. Seal, kus tema jalad merepinda puutusid, moodustusid liivased maasääred. Achilleuse, kes Iphigeneiat kätte ei saanud, legendiga on rohkem seotud Tendra säär. Džarõlhatši rannajoon Nõukogude sõdurite massihaud Rannakuurort koos sadamasillaga (2013) "Kilpkonnarand" (2013) Vana majakas Veel üks rand koos vana ja uue majakaga (2012) Opinion | Achilles run, or Ukrainian paradise for the hermits. Vaadatud 07.05.2019. Dzharylgach Island Visit 'unknown' Crimea. Херсонская фотогалерея Selles artiklis on kasutatud ingliskeelset artiklit en:Dzharylhach seisuga 07.05.2019.
Adámos Adámou

Adámos Adámou (Αδάμος Αδάμου; sündinud 30. oktoobril 1950 Limassolis) on Küprose arst ja poliitik. Ta oli 2004–2009 Euroopa Parlamendi liige ning kuulus Euroopa Ühendatud Vasakpoolsete / Põhjamaade Roheliste Vasakpoolsete fraktsiooni. Ta on Töörahva Progressiivse Partei liige. Adámou on erialalt patoloog-onkoloog. http://www.europarl.europa.eu/meps/et/28469/ADAMOS_ADAMOU/history/6
Ilga Šuplinska

Ilga Šuplinska (vahepeal ka Ilga Muižniece; sündinud 16. aprillil 1970 Dagdas) on Läti kirjandusteadlane, õppejõud, õpetaja ja poliitik, ta kuulub Uue Konservatiivse Partei ridadesse. Ta oli 23. jaanuarist 2019 kuni 3. juunini 2021 haridus- ja teadusminister Arturs Krišjānis Kariņši valitsuses. Ta on lõpetanud Läti Ülikooli filoloogina. Ta on töötanud Rēzekne Kõrgkoolis õppejõuna. 23. jaanuarist 2019 kuni 3. juunini 2021 oli ta Läti haridus- ja teadusminister (Arturs Krišjānis Kariņši valitsuses).
Kääbusmarmosett

Kääbusmarmosett (Cebuella pygmaea) on maailma väikseim ahv. Kääbusmarmosett kaalub umbes 100 g.[viide?] Pere grupis sigib vaid üks paar. Vastsündinud, tavaliselt kaksikud, ronivad kohe isaslooma kukile. Emasloom käib neid vaid imetamas. Kääbusmarmosette on ka Tallinna Loomaaias. https://tallinnzoo.ee/animal/kaabusmarmosett/
Johnny Gaudreau

John Michael Gaudreau (13. august 1993 Salem, New Jersey – 29. august 2024 Oldmans Township, New Jersey) oli USA jäähokimängija, kes mängis NHL-i klubis Columbus Blue Jackets ründajana vasakäärel. 2011. aastal valis Calgary Flames ta NHL-i draft '​is 104. valikuna. Aastatel 2011–2014 mängis ta Boston College'i meeskonnas. Hooaegadel 2012–13 ja 2013–14 oli suurim skoorija Hockey Easti konverentsis ning valiti samal hooajal ka Hockey Easti hooaja parimaks mängijaks. 2014. aastal pälvis ta Hobey Baker Awardi, kui valiti NCAA hooaja parimaks jäähokimängijaks. Debüüdi NHL-is tegi Gaudreau hooaja 2013–14 viimases mängus Vancouver Canucksi vastu. Ta lõi selles mängus oma esimese NHL-i värava. Värav tuli kohe esimest pealeviskest. Alates hooajast 2014–15 kuulus Gaudreau Flamesi põhikoosseisu. Hooajal 2014/15 lõi ta liigas 24 väravat ja kogus 64 punkti. Ta nimetati kahel kuul liiga parimaks uustulnukaks ning valiti hooaja lõpus uustulnukate sümboolsesse koosseisu ja nomineeriti hooaja parimale uustulnukale antavale auhinnale Calder Memorial Trophy. Hooajal 2016–2017 pälvis ta Lady Byng Memorial Trophy. Tema resultatiivseim hooaeg NHL-is on olnud 2021/22 (40+75), mil oli ta liigas Jonathan Huberdeau kõrval resultatiivsuselt teine mängija. 2022. aasta juulis sõlmis ta seitsmeaastase lepingu Columbus Blue Jacketsiga. NHL-i tähtede mängule on Gaudreau valitud kokku kuus korda (2015, 2016, 2017, 2018, 2019, 2022). Hooajal 2021/22 valiti ta turniiri sümboolsesse koosseisu (NHL First All-Star Team). 2013. aastal tuli ta USA kuni 20-aastaste koondisega juunioride maailmameistriks. USA jäähokikoondise koosseisus võitis ta 2018. aasta maailmameistrivõistlustelt pronksmedali. Ice Hockey: First NHL game, First shot on goal, Johnny Gaudreau scores First NHL goal". The Star-Ledger. NJ Advance Media. 13.4.2014. Vaadatud 7.5.2019 Johnny Gaudreau NHL.com lehel Johnny Gaudreau veebilehel hockeydb.com
Noah Hanifin

Noah Hanifin (sündinud 25. jaanuaril 1997 Bostonis, Massachusettsis) on USA jäähokimängija, kes mängib kaitsjana NHL-i klubis Vegas Golden Knights. 2015. aastal valis Carolina Hurricanes ta NHL-i draft '​is viienda valikuna. Enne seda oli ta mänginud ühe hooaja Boston College'i meeskonnas. 2015. aasta juulis sõlmis ta Hurricanesi meeskonnaga kolmeaastase lepingu. 2018. aasta juunis liitus ta Calgary Flamesiga. Sama aasta augustis sõlmis ta klubiga kuueaastase lepingu. 2024. aasta kaubeldi Hanifin suurema tehingu raames Flamesist Vegas Golden Knightsi. 2024. aasta aprillis sõlmis ta Golden Knightsiga kaheksa-aastase lepingu. 2018. aastal osales ta NHL-i tähtede mängul. 2014. aastal tuli Hanifin USA kuni 18-aastaste koondisega omavanuste maailmameistriks. USA jäähokikoondisse on ta kuulunud kolmedel maailmameistrivõistlustel (2016, 2017 ja 2019). "FLAMES SIGN NOAH HANIFIN". NHL.com. 30.8.2018. Vaadatud 7.5.2019 "Hanifin traded to Golden Knights by Flames for draft picks, Miromanov". NHL.com. 6. märts 2024. "Hanifin signs 8-year, $58.8 million contract with Golden Knights". NHL.com. 11. aprill 2024. Vaadatud 11. aprillil 2024. Noah Hanifin NHL.com lehel Noah Hanifin hockeydb.com lehel
Alec Martinez

Alec Martinez (sündinud 26. juulil 1987 Rochester Hillsis Michigani osariigis) on USA jäähokimängija, kes mängib kaitsjana NHL-i klubis Vegas Golden Knights. 2007. aastal valiti ta NHL-i draft '​is Los Angeles Kingsi poolt 95. valikuna. Aastatel 2005–2008 mängis ta Miami Ülikooli meeskonnas. Hooaegadel 2008–09 ja 2009–10 mängis ta Kingis noorte meeskonnaga Manchester Monarchs AHL-is, kuid sai hooajal 2009–10 kirja ka oma esimesed neli mängu NHL-is. Regulaarselt kuulus ta Kingsi meeskonda alates hooajast 2010–11. Hooaja 2012–13 esimesel poolel toimunud NHL-i tööseisaku ajal mängis ta Soome kõrgliiga klubis TPS. Aastatel 2012 ja 2014 kuulus ta Stanley karika võitnud Kingsi meeskonda. 2014. aasta Stanley karika viiendas mängus lõi Martinez teisel lisaajal New York Rangersi vastu värava, millega kindlustas Kingsile karika. 2020. aasta veebruaris siirdus Martinez Golden Knightsi. 2023. aastal võitis ta Golden Knightsi Stanley karika, mis oli Martinezi karjääri juba kolmas Stanley karika võit. USA jäähokikoondise koosseisus võitis ta 2018. aasta maailmameistrivõistlustelt pronksmedali. "LA Kings Acquire Two Second-Round Picks, Trade Alec Martinez to Vegas". nhl.com. 19.1.2020. Vaadatud 9.8.2020  Alec Martinez – pildid, videod ja helifailid Wikimedia Commonsis Alec Martinez NHL.com lehel Alec Martinez hockeydb.com lehel Mall:Stanley karikas 2012 Mall:Stanley karikas 2014 Mall:Stanley karikas 2023
Ryan Suter

Ryan Suter (sündinud 21. jaanuaril 1985 Madisonis Wisconsinis) on USA jäähokimängija, kes mängib kaitsjana NHL-i klubis Dallas Stars. 2003. aastal valis Nashville Predators ta NHL-i draft '​is seitsmenda valikuna. Hooajal 2003–04 mängis ta Wisconsini ülikooli meeskonnas ja hooajal 2004–05 Predatorsi noorteklubiga Milwaukee Admirals AHL-is. Predatorsi põhimeeskonda kuulus Suter alates hooajast 2005–06. Kokku mängis ta Predatorsis seitse hooaega. 2012. aasta juulis sõlmis ta 13-aasta pikkuse lepingu Minnesota Wildiga. Hooajal 2012–13 valiti Suter NHL-i hooaja sümboolsesse koosseisu. 2018. aasta oktoobris pidas ta NHL-is oma 1000. mängu. 2021. aasta juulis sõlmis Suter nelja-aastase lepingu Dallas Starsiga. Aastatel 2012, 2015 ja 2017 on ta osalenud NHL-i tähtede mängul. 2010. aasta taliolümpiamängudel võitis ta USA jäähokikoondise koosseisus hõbemedali. Tema isa Bob Suter oli samuti jäähokimängija, ta võitis USA koondisega 1980. aasta taliolümpiamängudel kuldmedali. Tema onu Gary Suter mängis NHL-is üle 1000 mängu. "Wild agrees to terms with Suter, working on Parise". Minneapolis Star-Tribune. 4.7.2012. Vaadatud 7.5.2019 "'All-time player' Suter preps for 1,000th NHL game". NHL.com. 25.10.2018. Vaadatud 7.5.2019 "Suter, Holtby each sign contract with Stars". nhl.com. 29.7.2021. Vaadatud 20.11.2021 Ryan Suter NHL.com lehel Ryan Suter hockeydb.com lehel